|  |
| --- |
| **Model****Concept d'assistenza e da gestiunper las ulteriuras structuras dal di**  |
|  |  |

|  |  |
| --- | --- |
| Instituziun responsabla per la scola: |  |
| Chasas da scola participadas: |  |
| Persuna da contact: | *Num, funcziun**Adressa**Tel.**E-mail* |
| Valaivel a partir dal(s): |  |

**Cuntegn**

[1 Introducziun 2](#_Toc359570257)

[2 Finamiras e directivas 2](#_Toc359570258)

[3 Purschidas ed uras da manaschi 2](#_Toc359570259)

[3.1 Tgira durant il temp da scola 2](#_Toc359570260)

[*3.2* *Ev. tgira durant las vacanzas da scola* 3](#_Toc359570261)

[3.3 Firads e vacanzas da manaschi 3](#_Toc359570262)

[4 Annunzia 3](#_Toc359570263)

[5 Assicuranza 3](#_Toc359570264)

[6 Collavuraziun cun las persunas cun la pussanza dals geniturs 3](#_Toc359570265)

# Introducziun

Pervia da las structuras da famiglia ch'èn sa midadas e perquai che adina dapli geniturs ston cumbinar cuminaivlamain lur professiun cun la famiglia, s'augmenta il basegn da purschidas da tgira ordaifer la famiglia. Perquai oblighescha la nova lescha da scola las instituziuns re­sponsablas per la scola da metter a disposiziun ina purschida d'assistenza che corre­spun­da als basegns.

La tgira dals uffants durant las uras da bloc è gratuita per las persunas cun la pussanza dals geniturs. Per profitar d'ulteriuras structuras dal di e da purschidas d'assistenza (avant il cu­menzament da la scola, sur mezdi u durant il suentermezdi) pon vegnir incassadas contri­buziuns finanzialas da las persunas cun la pussanza dals geniturs. L'utilisaziun da la pur­schida da las structuras dal di è facultativa.

# Finamiras e directivas

Las ulteriuras structuras dal di sustegnan las persunas cun la pussanza dals geniturs en lur incumbensa da tgira e d'educaziun. Ellas promovan l'egualitad da las schanzas d'uffants da differentas derivanzas socialas e culturalas. Persunal scolà pedagogicamain gida a promo­ver ils uffants en moda cumplessiva ed individuala. Las purschidas d'assistenza che tegnan quint da la vegliadetgna e dal svilup permettan als uffants da s'occupar sulets sco er da sa fatschentar cun ils auters uffants.

Per las ulteriuras structuras dal di valan las prescripziuns da la lescha da scola, da l'ordina­ziun davart ulteriuras structuras dal di sco er la lescha davart la promoziun da la tgira d'uf­fants cumplementara a la famiglia en il chantun Grischun.

# Purschidas ed uras da manaschi

Las purschida d'assistenza sa drizzan a ... . *(p.ex. a tut ils uffants da l'instituziun responsabla per la scola ch'èn obligads d'ir a scola).*

## Tgira durant il temp da scola

Durant las emnas da scola (glindesdi fin venderdi) porscha l'instituziun responsabla per la scola ils suandants moduls d'assistenza:

|  |  |  |  |
| --- | --- | --- | --- |
| **Unitad da tgira** | **Cumenza**­**ment** | **Fin** | **Lieus** |
| Tgira d'avantmezdi |  |  |  |
| Tgira da mezdi (incl. gentar) |  |  |  |
| Tgira da suentermezdi |  |  |  |

## *Ev. tgira durant las vacanzas da scola*

*Durant las vacanzas da scola porscha l'instituziun responsabla per la scola ils suandants moduls d'assistenza:*

|  |  |  |  |
| --- | --- | --- | --- |
| ***Unitad da tgira*** | ***Cumenza***­***ment*** | ***Fin*** | ***Lieus*** |
| *Tgira d'avantmezdi* |  |  |  |
| *Tgira da mezdi* *(incl. gentar)* |  |  |  |
| *Tgira da suentermezdi* |  |  |  |

## Firads e vacanzas da manaschi

Ils suandants dis na stattan las purschidas d'assistenza betg (u mo en moda limitada) a disposiziun:

# Annunzia

Las persunas cun la pussanza dals geniturs annunzian lur uffants per tut l'onn da scola per tscherts dis d'emna e per tschertas unitads d'assistenza. L'annunzia vegn fatga mintgamai cun il formular respectiv per *data* ed è lianta. Igl è pussaivel d'annunziar in uffant durant l'onn da scola current, sch'i dat anc ina plazza libra en la purschida d'assistenza giavischada.

# Assicuranza

Las purschidas da las ulteriuras structuras dal di èn ina part integrala dal manaschi da scola e suttastattan perquai a la responsabladad da l'instituziun responsabla per la scola. Perquai valan areguard las assicuranzas las directivas tenor l'art. 52 da la lescha da scola.

# Collavuraziun cun las persunas cun la pussanza dals geniturs

La direcziun da las structuras dal di e las persunas cun la pussanza dals geniturs s'infur­meschan vicendaivlamain davart svilups impurtants u davart particularitads. La direcziun da las structuras dal di sto vegnir infurmada en cas d'ina allergia u en cas d'in sustegn, sche medicaments ston vegnir prendids regularmain. Sch'in uffant è malsaun, na dastga el betg frequentar las purschida d'assistenza, e la direcziun da las structuras dal di sto vegnir infurmada. Sch'in uffant ha in accident durant la tgira vegnan infurmadas immediatamain las persunas cun la pussanza dals geniturs e l'uffant vegn manà tar la media u il medi.

Igl è pussaivel d'excluder in uffant da las purschidas da las structuras dal di, sche quai è en l'interess da l'uffant pertutgà u sch'il bainstar dals auters uffants u dal persunal è periclità.

Propostas u reclamaziuns pon vegnir drizzadas a la direcziun da las structuras dal di u a l'autoritad da surveglianza da l'instituziun responsabla per la scola.